ΠΕΡΙΓΡΑΦΗ ΦΥΣΙΚΟΥ ΑΝΤΙΚΕΙΜΕΝΟΥ ΤΟΥ ΕΡΓΟΥ ΑΠΟΓΡΑΦΕΣ NEC
«Υποστηρικτικές δράσεις για απογραφές και προβλέψεις εκπομπών ατμοσφαιρικών ρύπων καθώς και ενημερωτικές εκθέσεις απογραφής σε εφαρμογή της Οδηγίας 2016/2284/ΕΕ (NEC) και της διεθνούς σύμβασης LRTAP»
1. ΣΤΟΧΟΣ ΤΟΥ ΕΡΓΟΥ

Το Έργο έχει ως στόχο την κάλυψη των εθνικών υποχρεώσεων της χώρας για το έτος 2017 σχετικά με τις εθνικές απογραφές εκπομπών ατμοσφαιρικών ρύπων και προβλέψεις εκπομπών τους, τις εθνικές απογραφές εκπομπών τους με χωρική διακριτοποίηση, τις απογραφές των μεγάλων σημειακών πηγών και τις ενημερωτικές εκθέσεις απογραφής τους στο πλαίσιο της Οδηγίας 2016/2284/ΕΕ (NEC) και της σύμβασης LRTAP.  
Πρόσθετο στόχο του Έργου αποτελεί η υποστήριξη της Διεύθυνσης Κλιματικής Αλλαγής και Ποιότητας της Ατμόσφαιρας του ΥΠΕΝ στη διαδικασία της διαβούλευσης με την Επιτροπή (η οποία επικουρείται στο έργο της από τον Ευρωπαϊκό Οργανισμό Περιβάλλοντος) και με το Centre on Emission Inventories and Projections, κατά την εξέταση των δεδομένων των ανωτέρω υποχρεώσεων μετά την υποβολή τους.     

2. ΑΝΤΙΚΕΙΜΕΝΟ ΤΟΥ ΕΡΓΟΥ

Για την επίτευξη του παραπάνω στόχου απαιτείται: 

(α) ο υπολογισμός των εκπομπών ατμοσφαιρικών ρύπων από όλες τις πηγές ανά κατηγορία πηγής, χωρικά και από μεγάλες σημειακές πηγές και η εκπόνηση προβλέψεων εκπομπών ατμοσφαιρικών ρύπων, 
(β) η σύνταξη των προβλεπόμενων αναφορών Απογραφής (εκθέσεις και ηλεκτρονικά μορφότυπα), 
(γ) η υποστήριξη της Διεύθυνσης Κλιματικής Αλλαγής και Ποιότητας της Ατμόσφαιρας του ΥΠΕΝ κατά τη διάρκεια της εξέτασης των δεδομένων των εθνικών απογραφών, προβλέψεων και σχετικών εκθέσεων που θα πραγματοποιηθούν κατά τη διάρκεια του έργου ή ακόμη και μετά τη λήξη του σχετικά με τις ανωτέρω εθνικές υποχρεώσεις του έτους 2017.  
Ειδικότερα, οι υποχρεώσεις του Αναδόχου για το Έργο περιλαμβάνουν τα εξής:
2.1 Υπολογισμός των εθνικών εκπομπών ατμοσφαιρικών ρύπων ανά πηγή, χωρικά και από μεγάλες σημειακές πηγές, η εκπόνηση προβλέψεων εκπομπών ατμοσφαιρικών ρύπων και η ενημερωτική έκθεση απογραφής.
2.1.1  Υπολογισμός των συνολικών εθνικών εκπομπών ατμοσφαιρικών ρύπων ανά κατηγορία πηγής
Υπολογισμός των συνολικών εθνικών εκπομπών των παρακάτω αναφερόμενων ατμοσφαιρικών ρύπων ανά κατηγορία πηγής NFR (Nomenclature For Reporting)
,
:

	Ρύπος
	Χρονοσειρά

	- SO2, NOx, NMVOC, NH3, CO

- Βαρέα μέταλλα  (Cd, Hg, Pb)

- POPs -έμμονοι οργανικοί ρύποι- (PAHs –πολυκυκλικοί αρωματικοί υδρογονάνθρακες, βενζο(a)πυρένιο, βενζο(b)φλουορανθένιο, βενζο(k)φλουορανθένιο, ινδενο(1,2,3-cd)πυρένιο, διοξίνες/φουράνια,  PCBs –πολυχλωροδιφαινύλια-, HCB-εξαχλωροβενζόλιο-)
	Ετήσιες από το 1990 έως και το Χ-2 (2015) 

Χ έτος υποβολής

	- ΑΣ2,5, ΑΣ10 
- BC εάν διατίθενται δεδομένα
	Ετήσιες από το 2000 έως και το Χ-2 (2015) 

Χ έτος υποβολής


2.1.2 Σύνταξη της ετήσιας ενημερωτικής έκθεσης απογραφής (Informative Inventory Report –IIR-)

Η ετήσια ενημερωτική έκθεση απογραφής συνοδεύει τις εθνικές απογραφές και προβλέψεις εκπομπών. Περιέχει αναλυτική περιγραφή ποιοτικών δεδομένων (όπως περιγραφή των κύριων εθνικών κατηγοριών πηγών, πηγές πληροφοριών για τις συγκεκριμένες μεθόδους, παραδοχές, συντελεστές εκπομπών, τάσεις, αβεβαιότητες, μεταβολές μεθοδολογιών, πληροφορίες για τη διασφάλιση της ποιότητας και την επαλήθευση) των απογραφών εκπομπών των παρακάτω αναφερόμενων ατμοσφαιρικών ρύπων:
	Ρύπος
	Χρονοσειρά

	- SO2, NOx, NMVOC, CO, NH3, ΑΣ10, ΑΣ2,5 

- Βαρέα μέταλλα  (Cd, Hg, Pb) 
- BC εάν διατίθενται δεδομένα
- ΡΟΡ (ολικοί πολυκυκλικοί αρωματικοί υδρογονάνθρακες, βενζο(a)πυρένιο, βενζο(b)φλουορανθένιο, βενζο(k)φλουορανθένιο, ινδενο(1,2,3-cd)πυρένιο, διοξίνες/φουράνια, πολυχλωροδιφαινύλια, εξαχλωροβενζόλιο)
	Πληροφορίες για όλη τη χρονοσειρά ανάλογα με την υποχρέωση απογραφής για κάθε ρύπο



2.1.3  Χωρικός υπολογισμός των εκπομπών ατμοσφαιρικών ρύπων 
Χωρικός υπολογισμός εθνικών δεδομένων εκπομπών ατμοσφαιρικών ρύπων ανά κατηγορία πηγών (GNFR), σύμφωνα με τις απαιτήσεις της Οδηγίας 2016/2284/ΕΕ:

	Ρύπος
	Χρονοσειρά

	- SO2, NOx, NMVOC, CO, NH3, ΑΣ10, ΑΣ2,5 

- βαρέα μέταλλα (Cd, Hg, Pb)

- ΡΟΡ (ολικοί πολυκυκλικοί αρωματικοί υδρογονάνθρακες, εξαχλωροβενζόλιο, πολυχλωροδιφαινύλια, διοξίνες/φουράνια)

- BC εάν διατίθενται δεδομένα 
	Για το έτος Χ-2 (2015) 

Χ έτος υποβολής



2.1.4 Υπολογισμός των εκπομπών ατμοσφαιρικών ρύπων από μεγάλες σημειακές πηγές 

Υπολογισμός των εκπομπών των παρακάτω αναφερόμενων ατμοσφαιρικών ρύπων από μεγάλες σημειακές πηγές (LPS – Large Point Sources) ανά αθροιστική κατηγορία πηγών GNFR:
	Ρύπος
	Χρονοσειρά

	- SO2, NOx, NMVOC, CO, NH3, ΑΣ10, ΑΣ2,5 

- Βαρέα μέταλλα (Cd, Hg, Pb)

- ΡΟΡ (ολικοί πολυκυκλικοί αρωματικοί υδρογονάνθρακες, εξαχλωροβενζόλιο, πολυχλωροδιφαινύλια, διοξίνες/φουράνια)

- BC εάν διατίθενται δεδομένα
	Για το έτος Χ-2 (2015) 

Χ έτος υποβολής



2.1.5 Προβλέψεις εκπομπών ατμοσφαιρικών ρύπων

Εκπόνηση προβλέψεων των εκπομπών των παρακάτω αναφερόμενων ατμοσφαιρικών ρύπων ανά αθροιστική κατηγορία πηγών NFR:

	Ρύπος
	Χρονοσειρά

	- SO2, NOx, NMVOC, NH3, ΑΣ2,5 
- BC εάν διατίθενται δεδομένα
	Καλύπτουν τα έτη προβολής 2020, 2025, 2030 και κατά περίπτωση 2040 και 2050



2.2 Σύνταξη των προβλεπόμενων Αναφορών Απογραφής (εκθέσεις και ηλεκτρονικά μορφότυπα)
Για τη σύνταξη όλων των προβλεπόμενων Αναφορών Απογραφής, όπως αυτές αναφέρονται στα κεφάλαια 2.2.1, 2.2.2, 2.2.3, 2.2.4 και 2.2.5, θα εφαρμοσθούν οι μεθοδολογίες που έχουν εγκριθεί από τα συμβαλλόμενα μέρη της σύμβασης LRTAP (κατευθυντήριες γραμμές του EMEP για την υποβολή στοιχείων), και θα χρησιμοποιηθεί το εγχειρίδιο EMEP/EEA για την απογραφή των εκπομπών ατμοσφαιρικών ρύπων (εγχειρίδιο EMEP/EEA) που αναφέρεται σε αυτές και είναι διαθέσιμα στις ηλεκτρονικές διευθύνσεις:

http://www.ceip.at/ms/ceip homel/ceip home/reporting instructions/   και 
http://www.ceip.at/ms/ceip homel/ceip home/adjustments gp/
Θα ληφθούν επίσης υπόψη τυχόν πρόσθετες λεπτομέρειες που αναφέρονται στο Παράρτημα IV της Οδηγίας 2016/2284/ΕΕ.
2.2.1 Σύνταξη της αναφοράς Απογραφής των εκπομπών ατμοσφαιρικών ρύπων ανά κατηγορία πηγής
Η σύνταξη της ανωτέρω αναφοράς Απογραφής θα γίνεται σύμφωνα με το Revised 2014 Reporting guidelines (ECE/EB.AIR.125) και το μορφότυπο Annexes for the revised 2014 reporting guidelines / Annex_I_Emissions_reporting_template.xls ή το εκάστοτε ισχύον, επικαιροποιημένο μορφότυπο. 
2.2.2 Σύνταξη της ετήσιας ενημερωτικής έκθεσης απογραφής (IIR)

Η σύνταξη της ανωτέρω αναφοράς θα γίνεται σύμφωνα με το Revised 2014 Reporting guidelines (ECE/EB.AIR.125) και το μορφότυπο Annexes for the revised 2014 reporting guidelines / Annex_II_Informative_Inventory_Report.pdf ή το εκάστοτε ισχύον, επικαιροποιημένο μορφότυπο. 

2.2.3 Χωρικός υπολογισμός των εκπομπών ατμοσφαιρικών ρύπων 
Η σύνταξη της ανωτέρω αναφοράς Απογραφής θα γίνεται σύμφωνα με το Revised 2014 Reporting guidelines (ECE/EB.AIR.125) και το μορφότυπο Annexes for the revised 2014 reporting guidelines / Annex_V_Gridded_emissions_template.xls ή το εκάστοτε ισχύον, επικαιροποιημένο μορφότυπο, λαμβάνοντας υπόψη και τα αναφερόμενα στην παράγραφο 2.4.2. 

2.2.4 Υπολογισμός των εκπομπών ατμοσφαιρικών ρύπων από μεγάλες σημειακές πηγές 
Η σύνταξη της ανωτέρω αναφοράς Απογραφής θα γίνεται σύμφωνα με το Revised 2014 Reporting guidelines (ECE/EB.AIR.125) και το μορφότυπο Annexes for the revised 2014 reporting guidelines / Annex_VI_LPS_emissions_template.xls ή το εκάστοτε ισχύον, επικαιροποιημένο μορφότυπο, λαμβάνοντας υπόψη και τα αναφερόμενα στην παράγραφο 2.4.2. 
2.2.5 Προβλέψεις εκπομπών ατμοσφαιρικών ρύπων

Η σύνταξη της ανωτέρω αναφοράς θα γίνεται σύμφωνα με το Revised 2014 Reporting guidelines (ECE/EB.AIR.125) και το μορφότυπο Annexes for the revised 2014 reporting guidelines / Annex_IV_Projections_reporting_template.xls ή το εκάστοτε ισχύον, επικαιροποιημένο μορφότυπο. 

Οι παραπάνω αναφορές πρέπει να συμφωνούν με τα στοιχεία που υποβάλλονται στο πλαίσιο της Σύμβασης της Γενεύης για τη Διασυνοριακή Μεταφορά Μεγάλων Αποστάσεων Ατμοσφαιρικών Ρύπων (CLRTAP) της Οικονομικής Επιτροπής του Οργανισμού Ηνωμένων Εθνών για την Ευρώπη (UN/UNECE).

Οι εθνικές προβλέψεις εκπομπών πρέπει να συμφωνούν με την εθνική ετήσια απογραφή εκπομπών για το έτος Χ-3 και με τις προβλέψεις που υποβάλλονται δυνάμει του κανονισμού (ΕΕ) αρ. 525/2013 του Ευρωπαϊκού Κοινοβουλίου και του Συμβουλίου. 

2.3 Υποστήριξη της Διεύθυνσης Κλιματικής Αλλαγής και Ποιότητας της Ατμόσφαιρας του ΥΠΕΝ κατά τη διάρκεια της εξέτασης των δεδομένων των εθνικών απογραφών εκπομπών ατμοσφαιρικών ρύπων από την Ευρωπαϊκή Επιτροπή και το Centre on Emission Inventories and Projections
Η εξέταση μπορεί να γίνει εξ αποστάσεως ή επί τόπου και αφορά κατά κανόνα έλεγχο επί της μεθοδολογίας, αλλά και επί της ουσίας των στοιχείων τα οποία έχουν υποβληθεί με τις Αναφορές Απογραφής, όπως αυτές αναφέρονται στην παράγραφο 2.2. 

Εφόσον η εξέταση είναι εξ αποστάσεως, ο Ανάδοχος υποχρεούται να υποστηρίξει τη Διεύθυνση Κλιματικής Αλλαγής και Ποιότητας της Ατμόσφαιρας του ΥΠΕΝ στην σύνταξη απαντητικών επιστολών και στην ανάληψη διορθωτικών ενεργειών σύμφωνα με τις υποδείξεις των αξιολογητών ή στην υποβολή τυχόν πρόσθετων στοιχείων/εκθέσεων που θα ζητηθούν, εφόσον αυτό κριθεί απαραίτητο από την επιβλέπουσα υπηρεσία. 

Εφόσον η εξέταση είναι επιτόπια, ο Ανάδοχος υποχρεούται να υποστηρίξει τη Διεύθυνση Κλιματικής Αλλαγής και Ποιότητας της Ατμόσφαιρας του ΥΠΕΝ σε θέματα διοργάνωσης της επίσκεψης, χωρίς να αναλαμβάνει οργανωτικά έξοδα, καθώς και σε θέματα τα οποία αποτελούν αντικείμενο του ουσιαστικού ελέγχου, καθ’ όλη τη διάρκεια της παραμονής των αξιολογητών.

Μετά το πέρας της εκάστοτε εξέτασης, ο Ανάδοχος θα πρέπει να υποβάλλει συμπληρωματικά στοιχεία, προκειμένου να καλυφθούν πλήρως τυχόν ελλείψεις που θα επισημανθούν κατά τη διάρκεια της εξέτασης. 

Ο Ανάδοχος έχει την υποχρέωση να υποστηρίξει τη Διεύθυνση Κλιματικής Αλλαγής και Ποιότητας της Ατμόσφαιρας του ΥΠΕΚΑ, έστω και εάν η εξέταση των Αναφορών Απογραφής που θα υποβληθούν προκύψει μετά το φυσικό πέρας του έργου (χρόνος παράδοσης Παραδοτέων Π1 και Π2). 

Για κάθε επιθεώρηση θα συντάσσεται από τον Ανάδοχο σχετική έκθεση.

Ο Ανάδοχος δύναται να συμμετάσχει, με τη διάθεση εμπειρογνωμόνων, σε σχετικές συναντήσεις στο εξωτερικό κατά τη διάρκεια του έργου, μετά από έγκριση της επιβλέπουσας υπηρεσίας, η οποία θα γίνεται σύμφωνα με την τυπική διαδικασία Έγκρισης Μετακίνησης, αδαπάνως για το ελληνικό δημόσιο. Το Υπουργείο μπορεί να ζητήσει τη συμμετοχή των εμπειρογνωμόνων σε σχετικές συναντήσεις στο εξωτερικό όταν κρίνει απαραίτητη την εκπροσώπηση από αυτούς, μέσω Απόφασης Έγκρισης Μετακίνησης που θα βαρύνει τις πιστώσεις του Υπουργείου.
2.4. Διαδικαστικά θέματα 
2.4.1 Όλες οι Αναφορές Απογραφής, οι οποίες θα υποβάλλονται στην Ευρωπαϊκή Επιτροπή, θα συντάσσονται από τον Ανάδοχο στην Αγγλική γλώσσα.

Η Διεύθυνση Κλιματικής Αλλαγής και Ποιότητας της Ατμόσφαιρας του ΥΠΕΝ εξετάζει τις Αναφορές Απογραφής τις οποίες παραδίδει ο Ανάδοχος και διατυπώνει παρατηρήσεις. Ο Ανάδοχος λαμβάνει υπόψη του τις παρατηρήσεις και προσαρμόζει ανάλογα τις Αναφορές Απογραφής. Στη συνέχεια, η υποβολή των Αναφορών Απογραφής προς τον τελικό αποδέκτη θα γίνεται από τη Διεύθυνση Κλιματικής Αλλαγής και Ποιότητας της Ατμόσφαιρας του ΥΠΕΝ, αφού ο Ανάδοχος θα έχει συγκεντρώσει και επεξεργαστεί τις παρατηρήσεις και συστάσεις της Διεύθυνσης Κλιματικής Αλλαγής και Ποιότητας της Ατμόσφαιρας του ΥΠΕΝ και των συναρμοδίων φορέων. 

Αναπόσπαστο μέρος όλων των παραδοτέων του έργου αποτελεί η παράδοση στη Διεύθυνση Κλιματικής Αλλαγής και Ποιότητας της Ατμόσφαιρας του ΥΠΕΝ όλων των πρωτογενών στοιχείων καθώς και η περιγραφή των μεθόδων υπολογισμού που θα χρησιμοποιηθούν για τις υποχρεώσεις του παρόντος έργου, καθώς και των αναφορών Απογραφής σε έντυπη μορφή (σε 3 αντίγραφα), καθώς και σε ηλεκτρονική μορφή (MS Word και MS excel).

2.4.2 Κατά τη διάρκεια υλοποίησης του έργου, η Διεύθυνση Κλιματικής Αλλαγής και Ποιότητας της Ατμόσφαιρας του ΥΠΕΝ έχει την υποχρέωση να παράσχει στον Ανάδοχο όλη τη σχετική πληροφόρηση και υποδομή που έχει. Ο Ανάδοχος αναλαμβάνει την ευθύνη να χρησιμοποιήσει την υποδομή αυτή μόνο για τους σκοπούς του παρόντος έργου. Ειδικότερα, ο Ανάδοχος μπορεί να χρησιμοποιήσει τα αποτελέσματα του έργου «Επικαιροποίηση της χαρτογραφικής απεικόνισης της ατμοσφαιρικής ρύπανσης μέσω της καταγραφής ατμοσφαιρικών εκπομπών των πηγών και ανάπτυξης κατάλληλου υπολογιστικού εργαλείου», που υλοποιήθηκε στο πλαίσιο του ΕΠΠΕΡΑΑ, τόσο για τον χωρικό υπολογισμό των εκπομπών ατμοσφαιρικών ρύπων όσο και για τον υπολογισμό των εκπομπών ατμοσφαιρικών ρύπων από μεγάλες σημειακές πηγές σύμφωνα και με τις σχετικές απαιτήσεις των παραγράφων 2.2.3 και 2.2.4.  Ο Ανάδοχος θα διεξαγάγει τους υπολογισμούς των εκπομπών όπως αυτές παρατίθενται στην παράγραφο 2.1 με βάση τα διαθέσιμα στοιχεία . 
Η συλλογή στοιχείων από φορείς εκτός ΥΠΕΝ αποτελεί ευθύνη του Αναδόχου, με τη μεσολάβηση της Διεύθυνσης Κλιματικής Αλλαγής και Ποιότητας της Ατμόσφαιρας του ΥΠΕΝ, όπου απαιτείται. Ακόμη ευθύνη του Αναδόχου αποτελεί η Διασφάλιση Ποιότητας της απογραφής.
3.  ΠΑΡΑΔΟΤΕΑ
Παραδοτέο Π1
·   Αναφορά απογραφής των εθνικών εκπομπών ατμοσφαιρικών ρύπων ανά κατηγορία πηγής (παράγραφοι 2.1.1 και 2.2.1)
·   Αναφορά προβλέψεων  εκπομπών ατμοσφαιρικών ρύπων (παράγραφοι 2.1.5 και 2.2.5)

·   Ετήσια ενημερωτική έκθεση απογραφής (παράγραφοι 2.1.2 και 2.2.2)
· Εκθέσεις υποστήριξης κατά τη διάρκεια της εξέτασης των δεδομένων των εθνικών απογραφών εκπομπών ατμοσφαιρικών ρύπων από την Ευρωπαϊκή Επιτροπή (παράγραφος 2.3, εφόσον παραστεί ανάγκη)

Χρόνος παράδοσης: το συντομότερο δυνατό και το αργότερο εντός  4 μηνών από την υπογραφή της Σύμβασης. 
Παραδοτέο Π2

·   Αναφορά για χωρικό υπολογισμό των εκπομπών ατμοσφαιρικών ρύπων (παράγραφοι 2.1.3 και 2.2.3)
·   Αναφορά εκπομπών ατμοσφαιρικών ρύπων από μεγάλες σημειακές πηγές (παράγραφοι 2.1.4 και 2.2.4)
·   Εκθέσεις υποστήριξης κατά τη διάρκεια της εξέτασης των δεδομένων των εθνικών απογραφών εκπομπών ατμοσφαιρικών ρύπων από την Ευρωπαϊκή Επιτροπή (παράγραφος 2.3, εφόσον παραστεί ανάγκη)
Χρόνος παράδοσης: το συντομότερο δυνατό και το αργότερο εντός  6 μηνών από την υπογραφή της Σύμβασης.
4. ΔΙΑΡΚΕΙΑ ΤΟΥ ΕΡΓΟΥ
Η διάρκεια εκτέλεσης του Έργου είναι  έξι μήνες ( 6) από την ημερομηνία υπογραφής της Σύμβασης. 
                                                                                                      Αθήνα, 24.05.2017
� NFR Ονοματολογία για την υποβολή στοιχείων που καθορίζεται στη σύμβαση LRTAP. 


�  Οι φυσικές εκπομπές αναφέρονται σύμφωνα με τις μεθοδολογίες που ορίζονται στη σύμβαση LRTAP και στο εγχειρίδιο EMEP/EEA για την απογραφή των εκπομπών ατμοσφαιρικών ρύπων. Δεν περιλαμβάνονται στο εθνικό σύνολο εκπομπών και δηλώνονται χωριστά.

